CELEX: 32005D0477
Language: lt
Date: 1120003200000
Title: 2005/477/EB: 2005 m. birželio 29 d. Komisijos sprendimas, leidžiantis nukrypti nuo tam tikrų Tarybos direktyvos 2000/29/EB nuostatų dėl Kroatijos kilmės augalų Vitis L., išskyrus vaisius (pranešta dokumentu Nr. C(2005) 1920)

1.7.2005   
            
            
               LT
            
            
               Europos Sąjungos oficialusis leidinys
            
            
               L 170/75
            
         KOMISIJOS SPRENDIMAS
   2005 m. birželio 29 d.
   leidžiantis nukrypti nuo tam tikrų Tarybos direktyvos 2000/29/EB nuostatų dėl Kroatijos kilmės augalų Vitis L., išskyrus vaisius
   (pranešta dokumentu Nr. C(2005) 1920)
   (2005/477/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalį,
   atsižvelgdama į Italijos ir Slovėnijos pateiktą prašymą,
   kadangi:
   
               (1)
            
            
               Remiantis Direktyva 2000/29/EC Vitis L. augalai, išskyrus vaisius, išauginti trečiosiose šalyse, iš esmės negali būti įvežti į Bendriją.
            
         
               (2)
            
            
               Italija ir Slovėnija pateikė prašymą dėl leidžiančios nukrypti nuostatos, pagal kurią būtų galima importuoti Vitis L. augalus, išskyrus vaisius, iš Kroatijos arba prieš jų reeksporatvimą į Kroatiją per ribotą laikotarpį sukurti specializuotus daigynus, iš kurių būtų dauginami augalai.
            
         
               (3)
            
            
               Komisija mano, kad nėra pavojaus dėl kenksmingų organizmų išplitimo augaluose ar augaliniuose produktuose ar kad Vitis L. augalai, ne vaisiai, išauginti Kroatijoje atitinka specifines sąlygas, nustatytas šiame sprendime.
            
         
               (4)
            
            
               Todėl valstybėms narėms reikia suteikti leidimą laikinai taikyti leidžiančią nukrypti nuostatą dėl tokių augalų įvežimo į jų teritoriją, nustačius specialius reikalavimus.
            
         
               (5)
            
            
               Šį leidimą reikėtų panaikinti, jeigu nustatoma, kad šiame sprendime nustatytų konkrečių reikalavimų nepakanka tam, kad būtų užkirstas kelias kenksmingų organizmų patekimui į Bendriją arba kad jų buvo nesilaikoma.
            
         
               (6)
            
            
               Šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nukrypstant nuo Direktyvos 2000/29/EB 4 straipsnio 1 dalies ir atsižvelgiant į šios Direktyvos III priedo A dalies 15 punktą, valstybėms narėms turi būti leidžiama į jų teritoriją įvežti Vitis L. augalus, išskyrus vaisius, naudojamus skiepijimui Bendrijoje ir kurie yra išauginti Kroatijoje (toliau – augalai).
   Norint pasinaudoti šia leidžiančia nukrypti nuostata, be reikalavimų, nustatytų Direktyvos 2000/29/EB I ir II priede, augalams taip pat turi būti taikomos specialios, šio sprendimo priede numatytos sąlygos, ir jie į Bendriją turi būti įvežti tarp 2006 m. sausio 1 d. ir 2006 m. kovo 31 d.
   2 straipsnis
   Valstybės narės, kurios nori pasinaudoti šia 1 straipsnyje numatyta leidžiančia nukrypti nuostata, vėliausiai iki 2006 m. liepos 1 d. Komisijai ir kitoms valstybėms narėms pateikia:
   
               a)
            
            
               informaciją apie pagal šį sprendimą importuojamų augalų kiekį ir
            
         
               b)
            
            
               detalią techninę oficialių patikrinimų ataskaitą kaip nurodyta priedo 6 punkte.
            
         Kiekviena valstybė narė, kurioje augalai po įvežimo į jos teritoriją yra skiepijami, vėliausiai iki 2006 m. liepos 1 d. Komisijai ir kitoms valstybėms narėms pateikia išsamią ataskaitą apie oficialius patikrinimus ir testus pagal priedo 8 punkto b dalį.
   3 straipsnis
   Valstybės narės nedelsdamos praneša Komisijai ir kitoms valstybėms narėms apie visas pagal šį sprendimą į jų teritoriją įvežtas siuntas, kurios, kaip vėliau paaiškėja, neatitinka šio sprendimo reikalavimų.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. birželio 29 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2005/16/EB (OL L 57, 2005 3 3, p. 19).
   PRIEDAS
   Specialios sąlygos, taikomos Kroatijoje išaugintiems Vitis L. augalams, išskyrus vaisius, pagal 1 straipsnyje numatytą leidžiančią nukrypti nuostatą
   
               1.
            
            
               Augalų veislių Babić, Borgonja, Dišeča belina, Graševina, Grk, Hrvatica, Kraljevina, Malvazija istarska, Maraština, Malvasija, Muškat momjanski, Muškat ruža porečki, Plavac mali, Plavina-Plavka, Pošip, Škrlet, Teran, Trnjak, Plavac veli, Vugava ar Žlahtina dauginamoji medžiaga yra miegantys pumpurai:
               
                           a)
                        
                        
                           kurie Bendrijoje turi būti paskiepyti patalpoje, kaip nurodyta 7 punkte, į šakniastiebius, užaugintus Bendrijoje;
                        
                     
                           b)
                        
                        
                           iš kurių išaugantys poskiepių daigynai oficialiai registruojami Kroatijoje. Registruotų poskiepių daigynų sąrašas pagal Komisijos leidžiančią nukrypti nuostatą turi būti pateikiamas visoms valstybėms narėms vėliausiai iki 2005 m. spalio 31 d. Šiame sąraše nurodomas veislės pavadinimas, lysvių, užsodintų šia veisle, skaičius, kiekvieno daigyno augalų vienoje lysvėje skaičius; jei jie buvo pripažinti tinkami siuntimui į Bendriją 2006 m. pagal sąlygas, nustatytas šiame sprendime;
                        
                     
                           c)
                        
                        
                           kurie turi būti tinkamai supakuoti ir ant pakuotės turėti etiketę su registruoto daigyno ir veislės ženklinimu.
                        
                     
         
               2.
            
            
               Prie augalų turi būti pridėtas fitosanitarinis sertifikatas, išduotas Kroatijoje pagal Direktyvos 2000/29/EB 13 straipsnio 1 dalyje nustatytą kontrolę ir ypač patvirtinantis, kad augalai nėra užsikrėtę šiais kenksmingais organizmais:
               
                            
                        
                        
                           
                              Daktulosphaira vitifoliae (Fitch)
                        
                     
                            
                        
                        
                           
                              Xylophilus ampelinus (Panagopoulos) Willems et al.
                        
                     
                            
                        
                        
                           Grapevine Flavescence dorée
                        
                     
                            
                        
                        
                           
                              Xylella fastidiosa (Well & Raju)
                        
                     
                            
                        
                        
                           
                              Trechispora brinkmannii (Bresad.) Rogers
                        
                     
                            
                        
                        
                           Tabako žiediškosios dėmėtligės virusas
                        
                     
                            
                        
                        
                           Pomidorų žiediškosios dėmėtligės virusas
                        
                     
                            
                        
                        
                           Mėlynių lapų margligės virusas
                        
                     
                            
                        
                        
                           Persikų skrotelių mozaikos virusas
                        
                     Sertifikato „Papildomos deklaracijos“ dalyje nurodoma: „Ši siunta atitinka Komisijos sprendime 2005/477/EB nurodytas sąlygas“.
            
         
               3.
            
            
               Kroatijos viešoji augalų apsaugos organizacija užtikrina augalų ženklinimą nuo jų surinkimo datos kaip nurodyta 1 punkto b dalyje iki pakrovimo eksportui į Bendriją.
            
         
               4.
            
            
               Augalai įvežami per valstybės narės teritorijoje įrengtus įvežimo punktus.
               Kiekvienas šių įvežimo punktų ir už juos atsakingų viešųjų valdžios institucijų adresas pagal Direktyvą 2000/29/EB valstybėms narėms ir Komisijai pranešamas likus pakankamai laiko iki įvežimo; valstybės narės, jų prašymu, gali pasinaudoti šia informacija.
               Jei augalai įvežami į Bendriją ne toje šalyje, kuri naudojasi 1 straipsnyje minimu leidimu (toliau – „leidimas“), valstybės narės, į kurią importuojami augalai, atsakingos viešosios valdžios įstaigos informuoja ir bendradarbiauja su atsakingomis viešosiomis valdžios įstaigomis tų valstybės narių, kurios naudojasi leidimu ir užtikrina, kad laikomasi šio sprendimo nuostatų.
            
         
               5.
            
            
               Prieš įvežant augalus į Bendriją, importuotojui oficialiai pranešama apie priedo 1-4 punktuose nustatytas sąlygas; minėtas importuotojas pakankamai iš anksto praneša atsakingoms viešosioms valstybės narės valdžios įstaigoms informaciją apie kiekvieną įvežimą ir nedelsdamas perduoda pranešimo duomenis Komisijai nurodydamas:
               
                           a)
                        
                        
                           patikrinimo tipą;
                        
                     
                           b)
                        
                        
                           veislę ir kiekybę;
                        
                     
                           c)
                        
                        
                           deklaruotą įvežimo datą ir įvežimo punkto patvirtinimą;
                        
                     
                           d)
                        
                        
                           7 punkte nurodytų patalpų, kuriose bus skiepijami ir saugomi pumpurai, pavadinimai, adresai ir vietos.
                        
                     Importuotojas informuoja atitinkamas viešąsias valdžios įstaigas apie bet kokius aukščiau nurodytų duomenų pasikeitimus tuojau pat, vos tik apie juos buvo sužinota.
               Atitinkama valstybė narė nedelsdama informuoja Komisiją apie minėtą pranešimą ir apie bet kokius jame pateikiamus pasikeitimus.
               Mažiausiai dvi savaitės prieš įvežimo datą importuotojas pateikia pranešimą viešosioms valdžios įstaigoms, pagal 7 punktą atsakingoms už patalpas, kuriose bus skiepijami augalai.
            
         
               6.
            
            
               Direktyvos 2000/29/EB 13 straipsnyje reikalaujami ir šio sprendimo nuostatas atitinkantys patikrinimai, įskaitant testus, jei jie reikalingi, atliekami viešosiose valstybės narės, turinčios tam leidimą, valdžios įstaigose, ir reikalui esant, bendradarbiaujant su atsakingomis viešosiomis valstybės narės, kurioje augalai saugomi, įstaigomis.
               Šių patikrinimų metu, valstybė(s) narė(s) taip pat inspektuoja, ir, reikalui esant, atlieka kenksmingų organizmų, minimų 2 punkte, nustatymo testą. Apie kiekvieną tokių organizmų aptikimo atvejį nedelsiant pranešama Komisijai. Imamasi tinkamų veiksmų kenksmingiems organizmams išnaikinti ir atitinkamai rūpinamasi augalais.
            
         
               7.
            
            
               Augalai skiepijami tik oficialiai registruotose ir tam leidimą turinčiose patalpose.
               Asmuo, ketinantis skiepyti augalus, iš anksto praneša atsakingoms viešosioms valstybės narės, kuriose yra patalpos, valdžios įstaigoms tų patalpų savininko vardą ir adresą.
               Jei augalai skiepijami ne toje valstybėje narėje, kuri naudojasi leidimu, atsakingos viešosios valstybės narės, turinčios šį leidimą, valdžios įstaigos praneša atsakingoms viešosioms įstaigoms toje šalyje, kurioje augalai bus skiepijami, patalpų, kuriose bus skiepijama, pavadinimą ir adresą. Tokia informacija pateikiama ką tik gavus išankstinį importuotojo pranešimą, kaip nurodyta paskutiniojoje 5 punkto įtraukoje.
            
         
               8.
            
            
               Patalpose, nurodytose 7 punkte:
               
                           a)
                        
                        
                           augalai, kuriuose nebuvo rasta kenksmingų organizmų, išvardytų 2 punkte, gali būti skiepijami į šakniastiebius, užaugintus Bendrijoje. Po paskiepijimo augalai turi būti laikomi deramose sąlygose tinkamame auginimo substrate, bet neturi būti sodinami ar toliau auginami laukuose. Paskiepyti augalai turi likti patalpose, kol jie bus išvežti į paskirties vietą, esančią už Bendrijos ribų, kaip numatyta 9 punkte;
                        
                     
                           b)
                        
                        
                           po skiepijimo augalai tinkamu metu turi būti vizualiai patikrinti minėtų atsakingų viešųjų valdžios įstaigų tose valstybėse narėse, kuriose jie buvo skiepyti, kad būtų galima nustatyti, ar juose neatsirado kenksmingų organizmų bei ženklų ar simptomų dėl kenksmingų organizmų; jei po vizualaus patikrinimo buvo rasta kenksmingų organizmų sukeltų ženklų arsimptomų, jie turi būti nustatyri tinkama bandymo procedūra;
                        
                     
                           c)
                        
                        
                           kiekvienas skiepytas augalas, kuriame po vizualaus patikrinimo ar bandymų, minimų a) ir b) punkte, buvo rasta kenksmingų organizmų, išvardytų 2 punkte, arba dėl karantininės apsaugos, turi būti nedelsiant sunaikinamas minėtoms atsakingoms viešosioms valdžios įstaigoms prižiūrint.
                        
                     
         
               9.
            
            
               Kiekvienas sėkmingai iš pumpuro sudaigintas augalas pagal 1 punktą išsiunčiamas atgal į Kroatiją tik kaip sudaigintas augalas. Atsakingos viešosios valstybės narės, turinčios leidimą, valdžios įstaigos užtikrina, kad visi augalai, kurie negrąžinami, oficialiai sunaikinami. Sėkmingai paskiepytų, oficialiai sunaikintų ir vėliau reeksportuotų į Kroatiją augalų kiekio registracija išsaugoma. Ši informacija pateikiama Komisijai paprašius.